«Қазақ Каспий теңізі ғылыми - зерттеу институты» коммерциялық емес акционерлік қоғамының тәуелсіз директорларын іріктеу

конкурсының қағидаларына 1-қосымша

**«Қазақ Каспий теңізі ғылыми - зерттеу институты» коммерциялық емес акционерлік қоғамының** **Директорлар**

**кеңесіне тәуелсіз директорына кандидаттарға қойылатын біліктілік талаптары**

**I. Қоғамның Директорлар кеңесіне тәуелсіз директор болып сайлану үшін кандидат мынадай талаптарды қанағаттандыруы тиіс:**

1. Қазақстан Республикасының «Акционерлік қоғамдар туралы» Заңы 1-бабының 20-тармағына сәйкес тәуелсіз директор мәртебесіне сәйкес болуға тиіс, соның ішінде:

1) Қоғамның үлестес тұлғасы болып табылмайтын және директорлар кеңесіне сайланғанға дейінгі 3 (үш) жыл ішінде ондай болмаған тұлға (Қоғамның тәуелсіз директоры лауазымында болған жағдайдан басқа);

2) Қоғамның үлестес тұлғаларына қатысты үлестес тұлға болып табылмайтын тұлға;

3) Қоғамның немесе Қоғамның үлестес тұлғаларының лауазымды тұлғаларымен бағыныстылық қарым-қатынаста емес және директорлар кеңесіне сайланғанға дейінгі 3 (үш) жыл ішінде ондай қарым-қатынаста болмаған тұлға;

4) мемлекеттік қызметші болып табылмайтын тұлға;

5) Қоғам органдарының отырыстарына Жалғыз акционердің өкілі ретінде қатыспайтын және директорлар кеңесіне сайланғанға дейінгі үш жыл ішінде ондай болмаған тұлға;

6) Қоғамның аудитіне қатыспайтын, аудиторлық ұйым құрамында жұмыс істейтін аудитор болып табылмайтын және директорлар кеңесіне сайланғанға дейінгі 3 (үш) жыл ішінде ондай аудитке қатыспаған тұлға;

2. жоғары білімі (және/немесе «магистр» дәрежесі болған жағдайда), соның ішінде басқару (менеджмент) саласындағы халықаралық сертификаттары немесе қосымша білімі болуы тиіс. Басқа жағдайлар тең болған кезде Қоғамның негізгі қызметіне сәйкес келетін салада немесе қаржы немесе басқару (менеджмент) саласында білімі бар үміткерлерге артықшылық беріледі.

3. Ұйымның қызмет түрінің бейініне сәйкес экономикалық қызмет түрі бойынша немесе лауазымның функционалдық бағыттарына сәйкес салаларда мамандығы бойынша кемінде 10 жыл жұмыс өтілі, соның ішінде жекеменшік секторда, қаржылық есептілік дайындау, тәуекелдерді басқару, ішкі бақылау салаларында, сондай-ақ Қоғамның негізгі қызметіне сәйкес келетін компанияларда директорлар кеңесінің мүшесі және/немесе басқарушылық лауазымдарда кемінде 5 жыл жұмыс тәжірибесі болуға тиіс.

4. Тәуелсіз директордың функционалдық міндеттеріне, директорлар кеңесінің комитеттеріндегі мүшелігіне байланысты нақты салаларда арнайы дағдылары, жеткілікті деңгейде дамыған коммуникативтік қабілеттері болуы тиіс және жұмыста ашықтық, объективтілік, сындарлылық және кәсібилік қағидаттарын басшылыққа алуға тиіс;

5. Қоғаммен көлемі мен операцияларының сипаты бойынша ұқсас ұйымға тән негізгі мәселелер туралы жалпы ақпаратты білуге тиіс, соның ішінде мынадай мәселелерді түсінуі қажет:

1) реттеуші міндеттемелерді;

2) ұлттық және халықаралық нарықтардағы бәсекелестік ортаны;

3) Қоғамның Директорлар кеңесінің тиісті комитетінің құрамында

сараптамалық пікір ұсыну үшін корпоративтік қаржы, аудит және ішкі бақылау, стратегия саласындағы және/немесе тағайындау және/немесе сыйақы мәселелеріне қатысты ерекшеліктерді.

7. Ұсынылған ақпаратты кешенді түрде талдап, объективті бағалай алуы және заңдылық, теңдік пен әділдік қағидаттары негізінде тәуелсіз ұстаным қалыптастыруға тиіс. Кандидат өз пікірін білдіруге және оны, көпшілік пікірінен ерекшеленсе де, ұстануға қабілетті болуы қажет.

8. Іскерлік және/немесе салалық ортада мінсіз беделі/оң жетістіктері бар, жоғары этикалық нормаларды ұстанады. Кандидаттың өмірбаянында экономикалық қызмет саласында қылмыс жасағаны және кәсіпкерлік қызметте әкімшілік құқық бұзушылық жасағаны туралы деректер болмауға тиіс.

9. Директорлар кеңесінің жұмысына, тек отырыстарға қатысу үшін ғана емес, сондай-ақ Директорлар кеңесі отырыстарының материалдарын тиісінше зерделеу үшін жеткілікті уақыты болуға тиіс.

10. Тікелей немесе әлеуетті мүдделер қақтығысының болмауы.

11. Директорлар кеңесінің құрамында 4 (төрт) заңды тұлғадан артық болмауға тиіс.

12. Бір мезгілде 2 (екі) заңды тұлғадан артық ұйымның Директорлар кеңесінің төрағасы лауазымын қоса атқаруға болмайды.

**II. Тәуелсіз директорға кандидат бола алмайды:**

1) Қазақстан Республикасының заңнамасында белгіленген тәртіппен өтелмеген немесе алынбаған соттылығы бар;

2) басқа заңды тұлғаның директорлар кеңесінің төрағасы, атқарушы органының басшысы, басшысының орынбасары, бас бухгалтері лауазымдарын осы заңды тұлға банкрот деп танылып, оны мәжбүрлеп тарату, мәжбүрлеп акцияларын сатып алу немесе консервациялау туралы шешім қабылданғанға дейінгі бір жылдан аспайтын кезеңде атқарған тұлға. Аталған талап, банкрот деп танылған заңды тұлғаға қатысты мәжбүрлеп тарату, мәжбүрлеп акцияларын сатып алу немесе консервациялау туралы шешім қабылданған күннен бастап бес жыл ішінде қолданылады.

3) сыбайлас жемқорлық қылмысын жасаған;

4) Қазақстан Республикасының заңнамасына және Қоғамның корпоративтік басқару кодексіне сәйкес Қоғам директорлар кеңесінің мүшесі ретінде міндеттерін орындауына кедергі келтіретін басқа да шектеулері бар адам.